/* KOM/2011/0797 v konečnom znení - 2011/0376 (NLE) */ Návrh NARIADENIE RADY o rozdelení rybolovných možností na základe protokolu k Dohode o partnerstve v sektore rybolovu medzi Európskou úniou a Mozambickou republikou





DÔVODOVÁ SPRÁVA Komisia na základe príslušného mandátu Rady[1] a v mene Európskej únie rokovala so Mozambickou republikou s cieľom obnoviť protokol k Dohode o partnerstve v sektore rybolovu medzi Európskou úniou a Mozambickou republikou. V nadväznosti na tieto rokovania sa 2. júna 2011 parafoval nový protokol. Vzťahuje sa na obdobie troch rokov od prijatia príslušného rozhodnutia Rady o predbežnom uplatňovaní uvedeného protokolu a po skončení platnosti súčasného protokolu 31. decembra 2011. Tento postup týkajúci sa rozdelenia rybolovných možností medzi členské štáty na základe uvedeného protokolu sa začína súbežne s postupmi týkajúcimi sa rozhodnutia Rady, so súhlasom Európskeho parlamentu, o uzatvorení nového protokolu a nariadenia Rady o podpísaní a predbežnom uplatňovaní uvedeného protokolu. Novým protokolom sa majiteľom plavidiel EÚ poskytujú rybolovné možnosti v rybolovnej zóne Mozambiku, ktoré budú k dispozícii 43 plavidlám na lov záťahovou sieťou a 32 plavidlám s lovnými šnúrami. V súlade so zmluvou by sa mala vymedziť metóda rozdeľovania rybolovných možností medzi členské štáty. Od Komisie sa žiada, aby prijala tento návrh a predložila ho Rade 2011/0376 (NLE) Návrh NARIADENIE RADY o rozdelení rybolovných možností na základe protokolu k Dohode o partnerstve v sektore rybolovu medzi Európskou úniou a Mozambickou republikou RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 43 ods. 3, so zreteľom na návrh Komisie[2], keďže: 1. Novým protokolom k Dohode o partnerstve v sektore rybolovu medzi Európskou úniou a Mozambickou republikou parafovaným 2. júna 2011 sa plavidlám Únie poskytujú rybolovné možnosti vo vodách, na ktoré sa vzťahuje, pokiaľ ide o rybolov, zvrchovanosť alebo súdna právomoc Mozambiku. 2. Rada [dátum] prijala rozhodnutie XXX/2010/EÚ[3] o podpísaní a predbežnom uplatňovaní nového protokolu. 3. Metóda rozdeľovania rybolovných možností medzi členské štáty by sa mala vymedziť na obdobie platnosti nového protokolu. 4. V súlade s článkom 10 ods. 1 nariadenia (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva[4] informuje Komisia príslušné členské štáty, ak sa ukáže, že sa rybolovné možnosti udelené Únii na základe Dohody o partnerstve v sektore rybolovu plne nevyužívajú. Ak členský štát do lehoty, ktorú má určiť Rada, neodpovie, považuje sa to za potvrdenie skutočnosti, že plavidlá dotknutého členského štátu nevyužívajú v plnej miere svoje rybolovné možnosti v danom období. Je nevyhnutné takúto lehotu určiť. 5. Keďže platnosť protokolu k Dohode o partnerstve v sektore rybolovu, ktorý sa v súčasnosti uplatňuje, končí 31. decembra 2011, toto nariadenie by malo nadobudnúť účinnosť od 1. januára 2012. PRIJALA TOTO NARIADENIE: Článok 1 6. Rybolovné možnosti stanovené v protokole k Dohode o partnerstve v sektore rybolovu medzi Európskou úniou a Mozambickou republikou (ďalej len „protokol“) udelené plavidlám Európskej únie sú rozdelené takto: a) Plavidlá na lov tuniakov záťahovou sieťou Španielsko | 22 plavidiel | Francúzsko | 20 plavidiel | Taliansko | 1 plavidlo | Spolu | 43 plavidiel | b) Plavidlá s lovnými šnúrami na lov na hladine Španielsko | 16 plavidiel | Francúzsko | 8 plavidiel | Portugalsko | 7 plavidiel | Spojené kráľovstvo | 1 plavidlo | Spolu | 32 plavidiel | 7. Nariadenie (ES) č. 1006/2008 sa uplatňuje bez toho, aby boli dotknuté ustanovenia Dohody o partnerstve v sektore rybolovu a protokolu. 8. Ak sa žiadosťami členských štátov uvedených v odseku 1 o oprávnenie na rybolov nevyčerpajú všetky rybolovné možnosti ustanovené protokolom, Komisia zváži žiadosti o oprávnenie na rybolov od akéhokoľvek iného členského štátu podľa článku 10 nariadenia (ES) č. 1006/2008. 9. Lehota, počas ktorej majú členské štáty potvrdiť, že v plnej miere nevyužívajú rybolovné možnosti, ktoré im boli udelené na základe dohody, ako sa uvádza v článku 10 ods. 1 nariadenia č. 1006/2008, sa stanoví na 10 pracovných dní odo dňa, keď Komisia informuje členské štáty, že možnosti rybolovu sa nevyčerpali. . Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie . Uplatňuje sa od 1. januára 2012. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Rozhodnutie Rady č.ºxxx/2011 z xx xxx 2011 – Ref SEC(2010) č.°1593 v konečnom znení. [2] Ú. v. EÚ C , s. . . [3] Ú. v. EÚ L … [4] Ú. v. EÚ L 286, 29.10.2008, s. 33.